jkorsvik/nowiki_second_scrape_merged huggingface dataset:
Catherine Ndereba

Catherine Ndereba (født 31. juli 1972) er en kenyansk maratonløper.
7. oktober 2001 satte hun verdensrekord på maraton med tiden 2:18.47. Tiden ble oppnådd i Chicago maraton. En uke tidligere, den 30. september, hadde Naoko Takahashi fra Japan løpt maraton på 2:19:46 i Berlin Maraton, og ble med det første første kvinne i historien som løp maraton under 2:20.
Catherine Ndereba vant både Chicago maraton og Boston maraton i 2000 og 2001.
I VM i friidrett 2003 vant hun gull på maratondistansen, mens det ble sølv under VM 2005 i Helsingfors. Under VM 2007 i Osaka tok hun et nytt VM-gull.
Hun har også to OL-sølv, fra OL 2004 i Athen og Friidrett under OL 2008 i Beijing.


== Referanser ==


== Eksterne lenker ==
(de) Catherine Ndereba – Munzinger Sportsarchiv 
(en) Catherine Ndereba – Olympics.com 
(en) Catherine Ndereba – Olympic.org 
(en) Catherine Ndereba – Olympedia 
(en) Catherine Ndereba – Sports-Reference (OL-resultater – arkivert) 
(en) Catherine Ndereba – databaseOlympics.com (arkivert) 
(en) Catherine Ndereba – World Athletics 
(en) Catherine Ndereba – Track and Field Statistics
Balvu fylke

Balvu fylke var en forvaltningsenhet øst i Latvia, i landskapet Latgale. Det ble avskaffet i 2009. Administrativt senter for fylket var Balvi med 9 200 innbyggere.  Fylket hadde 1,3% av det totale innbyggertallet i Latvia.  36% av innbyggerne bodde i byene i fylket.
Alūksnes fylke

Alūksnes fylke var en forvaltningsenhet nordøst i Latvia, i landskapet Vidzeme cirka 202 km fra hovedstaden Riga. Det ble avskaffet i 2009. Det lå langs den estiske og russiske grensen (103,8 respektive 46,4 km grense).  Administrativt sentrum i fylket var Alūksne. Den nest største byen var Ape.
Gulbenes fylke

Gulbenes fylke var en forvaltningsenhet i nordøst i Latvia. Det ble avskaffet i 2009. Administrativt sentrum var Gulbene. Fylket inneholdt 13 kommuner.
En smalsporet passasjerjernbane mellom Gulbene og Alūksne ble pusset opp og startet trafikk i 2005.
Jēkabpils fylke

Jēkabpils fylke var en forvaltningsenhet på begge breddene av elva Daugava sørøst i Latvia. Det ble avskaffet i 2009. I sør hadde det grensen mot Litauen (lengde 44 km).  Fylket var det femte største i landet i henhold til flate og folketall. Administrativt sentrum var byen Jēkabpils.
Kuldīgas fylke

Kuldīga fylke var en forvaltningsenhet vest i Latvia langs begge bredder av elva Venta. Det ble avskaffet i 2009. Administrativt sentrum var byen Kuldīga med 13.335 innbyggere.
Gjennom fylket går jernbanen og hovedveien A9 fra Riga til Liepaja. En jernbanetrasé fra Riga til Ventspils er stengt.
Limbažu fylke

Limbažu fylke var en forvaltningsenhet nord i Latvia på kysten av Østersjøen. Det ble avskaffet i 2009. Administrativt sentrum var Limbaži med 8.929 innbyggere.
Ogres fylke

Ogres fylke var en forvaltningsenhet midt i Latvia, omtrent 30 km øst for hovedstaden Riga. Det ble avskaffet i 2009. Administrativt senter i fylket var Ogre.
Riga fylke

Riga fylke var en forvaltningsenhet midt i Latvia langs kysten til Rigabukten. Det ble avskaffet i 2009. Riga fylke omfattet også hovedstaden Riga. Omtrent halvparten av innbyggerne i Latvia bodde i Riga fylke.
Talsu fylke

Talsu fylke var en forvaltningsenhet vest i Latvia. Det ble avskaffet i 2009. Administrativt sentrum var Talsi med 12.391 innbyggere. Fylket dekket 4,1% av arealet i Latvia.
MythBusters

MythBusters (på norsk også kjent som Myteknuserne og Sannhet eller myte) er et amerikansk faktaprogram som gikk på Discovery Channel fra 2003 til 2016. Programmet undersøkte sannhetsgehalten i ulike tekniske myter. Programmet ble ledet av Jamie Hyneman og Adam Savage, som begge var eksperter på spesialeffekter.  
Programserien ble avsluttet med to spesialepisoder den 5. mars 2016. I tillegg ble det sendt en ekstraepisode på kanalen Science samme dag. Teamet hadde da utført 2 950 eksperimenter, utforsket 2 050 myter og forårsaket 900 eksplosjoner.


== Mytene ==
Mythbusters prøvde ut troverdigheten til forskjellige myter, ofte velkjente myter som florerer på internett eller også myter som har blitt sendt til dem av folk som ønsker å se hvorvidt en myte er gjennomførbar. Mythbusters brukte ofte både tid og penger på hver enkelt myte for å kunne gjenskape den så nøyaktig som mulig. Etter at en myte var blitt utprøvd, ble den rangert i én av tre kategorier: Bekreftet, trolig eller knust/avslørt (Confirmed, Plausible og Busted). Først utførte de mytene slik den er beskrevet. Hvis myten ble knust, prøvde de å gjenskape resultatet slik det er beskrevet i myten.


== Eksempler på myter som er testet i programmet ==
Er det mulig å motta radiosignaler gjennom en metallfylling i en tann?
Er det sant at en 50-øring som kastes ut fra toppen av Empire State Building i New York, når en så høy hastighet før den treffer bakken at den kan drepe et menneske på fortauet, dersom det blir truffet i hodet?
Kan man avlive en hai ved å putte en trykklufttank i munnen på den, og skyte et hull i beholderen slik at den eksploderer?
Kan en mikrobølgeovn eksplodere hvis man slår den på med metallgjenstander inni?
Kan man heve en sunket båt med pingpong-baller?
Kan man sprenge en propantank med et skudd fra en pistol?
Hvis man ser at man kommer til å treffe en elg, er det best å sette opp farten eller å senke den?
Kan man løsne sement fra en sementbil med 1/4 kubbe dynamitt?
Kan man låse opp en bildør ved å presse en tennisball med et hull i inntil nøkkelhullet?
Kan man bli drept av tre sigaretter skutt ut av en muskedunder?
Kan man sprenge en bil ved å skyte på bensintanken?


== Andre medvirkende personer ==
Selv om programmet i hovedsak ble ledet av Jamie Hyneman og Adam Savage, var andre sentrale personer med, blant dem Tory Belleci, Kari Byron og Grant Imahara, som i tillegg til å være hjelpere, også har utført en del eksperimenter på egen hånd. 2014-sesongen var den siste hvor Byron, Imahara og Belleci deltok, slik at Hyneman og Savage gjenopptok enerollene som programledere.

		
		


== Referanser ==


== Eksterne lenker ==
Offisielt nettsted 
(en) MythBusters – kategori av bilder, video eller lyd på Commons 
(en) MythBusters på Internet Movie Database 
(en) MythBusters på AllMovie 
(en) MythBusters på Metacritic
Valmieras fylke

Valmieras fylke var en forvaltningsenhet nord i Latvia, langs grensa til Estland. Det ble avskaffet i 2009. Fylket dekket 3,7% av arealet i landet.
Aizkraukles fylke

Aizkraukles fylke var en forvaltningsenhet sør i Latvia, langs grensa til Litauen. Det ble avskaffet i 2009. Elva Daugava skar gjennom fylket. 
I fylket ligger det største vannkraftverket i Baltikum, i elva Daugava. Det har navnet Pļaviņu HES og kan levere 850-869 MW effekt. 


== Eksterne lenker ==
Offisielt nettsted
Dori

Dori er en dverg i J.R.R. Tolkiens bok Hobbiten. Dori er én av tre brødre (de andre er Nori og Ori) som var med i Thorin Eikenskjolds følge, og på den måten ble en venn av Bilbo Lommelun, på ferden mot Erebor for å drepe dragen Smaug.
Han ankom Lommekroken sammen med sine brødre og Óin og Glóin.
Det falt på Dori å bære Bilbo gjennom gangene i Tåkefjellene mens de rømte fra orkene, men Dori slapp ham i forfjamselsen og de andre dvergene anklaget han for å ha mistet innbruddstyven deres.
Mens de flyktet ulvene tok Bilbo tak i Doris bend a de klatret opp i trærne.  
Navnet Dori har Tolkien henta fra det norrøne diktet Voluspå, hvor Durin lister opp navn på dvergene som ble skapt av Ymes kropp.
Bumthang

Bumthang er et av de 20 dzongkhag (fylkene) i Bhutan. Fylkeshovedstaden Jakar har ca. 5 000 innbyggere, og ligger på 2 800 moh. Fylket har landets største tetthet av gamle templer og hellige steder. På tross av sin beliggenhet (2400–6000 moh) er Bumthang blant de fylkene i landet med best økonomisk utvikling. Veiene er gode, turisme er en vekstnæring og det er planlagt et vannkraftverk i Mangdechu-elven. Fylket har dekning av innlagt vann, telefon og skolegang å over landsgjennomsnittet.
Ordet «Bumthang» har et uklart opphav. Sisteleddet thang kan oversettes med «eng», «land» eller «jordstykke», mens førsteleddet enten knyttes til «hellige spann», og hentyder til dalformen, eller til «pene jenter».
Bemerkelsesverdige historiske anlegg i Bumthang er blant annet:

Mebar Tsho (Den brennende sjøen), hvor Guru Rinpoche skjulte flere hellige statuer på 700-tallet. de ble senere avdekket av Pema Lingpa på 1400-tallet.
Klosteret Kurjey Lakhang [1]
Jakars Dzong [2]
Jambay Lakhang, et av de to eldste templene i Bhutan, bygd på 6-tallet av kong Songtsen Gampo av Tibet.
Tamshing Lakhang, landets viktigste NyingmapatempelBumthang
		
		
		
		
		
		

Landbruket i Bumthang produserer blant annet bokhvete, melkeprodukter, honning og epler. Hagebruket prøver stadig nye vekster, men hemmes av den korte vekstsesongen.
Språket i Bumthang er Bumthangkha, som er forståelig vis-à-vis nasjonalspråket Dzongkha, utviklet i dalene vestenfor Bumthang.  


== Gewog ==
Bumthang består av fire fjelldaler: Ura, Chumey (Chhume), Tang og Choekhor. (Choekhor omtales også som Bumthangdalen, et navn som også brukes om hele fylket), som også utgjør hvert sitt «underdistrikt», eller gewog.


== Eksterne lenker ==
(en)  Bumthang hos Wikivoyage
Ethnologue om Bumthangka
1. egyptiske dynasti

Første egyptiske dynasti betegner den første rekken av faraoer (konger) som styrte over et forent Egypt, fra omkring 3100–2890 f.Kr. Dynastiet ble umiddelbart fulgt av en forening av Øvre og Nedre Egypt, muligens ved Narmer, og markerer begynnelsen på historisk tid i Egypt. Det er det ene av to tidlige dynastier i en såkalt arkaisk tid, en tid hvor makten var sentrert i Thinis. Første dynasti grupperes gjerne sammen med andre dynasti i epoken kalt tidlig dynastisk tid. 


== Herskere ==
Kjente herskere for 1. dynasti er som følgende:

For de flestes vedkommende kjenner man bare ett årstall, eller lengden på deres regjeringstid.
Informasjonen om dette dynastiet er avledet fra noen få monumenter og andre objekter som har kongelige navn, de viktigste er Narmerpaletten og Narmers septerhode, foruten også kongelistene til Den og Qa'a. Ingen detaljerte nedtegnelser om de to første dynastiene har blitt bevart, unntatt for enkle lister på Palermosteinen. Egyptiske hieroglyfer var allerede fullt utviklet på denne tiden, og deres former ble benyttet med få endringer i mer enn tre tusen år.
Store graver med faraoer ved Abydos og Naqada, i tillegg til graver i Saqqara og Helwan i nærheten av Memfis, har avslørt strukturer som ble bygd hovedsakelig av tømmer og soltørket murstein gjort av leire, og en del mindre steiner benyttet for vegger og gulv. Stein ble benyttet i kvantitet for ornamenter, beholdere, og tidvis for statuer. Tamariskbusker (Tamarix), en eviggrønn buskvekst, ble benyttet for å bygge båter som eksempelvis abydosbåtene (14 båter ble avdekket i ørkensanden i 2000) Et av de mest betydningsfulle stedegne teknikkene for trearbeid var tappsammenføyning for å skjøte sammen treverk. Det ble gjort ved at enden av det ene trestykket festes inn i et utskåret hull i det andre.


== Menneskeofring ==
Menneskeofring ble praktisert som en del av gravritualene tilknyttet alle faraoene i det første dynasti. Det er åpenbart demonstrert som eksisterende i løpet av dette dynastiet ved tjenere som gravlagt i nærheten av hver faraos grav foruten også dyr som ble ofret for gravleggelsen. Graven til Djer er knyttet til gravleggelsen av 338 enkeltindivider. Menneskene og dyrene, slike som esler, er antatt å ha hatt til funksjon å hjelpe farao i etterlivet. Av ukjente grunner ble denne praksisen avsluttet med dette dynastiet og deretter brukt shabti, gravfigurer som erstattet virkelige mennesker.


== Se også ==
Tidlig dynastisk tid i Egypt


== Referanser ==


== Litteratur ==
Kuhrt, Amélie (1995): The Ancient Near East: c. 3000–330 BC, London: Routledge, ISBN 978-0-415-01353-6.
Shaw, Ian (2000): The Oxford History of Ancient Egypt, Oxford: Oxford University Press, ISBN 0-19-280458-8
Jørn Hoel

Jørn Hoel (født 27. juli 1957 i Tromsø) er en norsk musiker, komponist og sanger. Han er kjent som soloartist og for sitt samarbeid med Steinar Albrigtsen og Tom Pacheco. Han er også kjent for sin hese røst, noe som skyldes at han er født med brusk på stemmebåndet.


== Bakgrunn ==
Han begynte å spille i lokale grupper blant annet sammen med Steinar Albrigtsen i 1970-årene. Som sanger og låtskriver kom han med sin første plate, Ubarbert, i 1982. Fire år senere deltok han i Melodi Grand Prix med «Inkululeko», og han kom på en andreplass.Det store gjennombruddet kom i 1987 med Varme ut av is. Albumet inneholdt blant annet låtene «Har en drøm» og «Ei hand å holde i», begge med musikk av Svein Gundersen og tekst av Trygve Hoff. «Har en drøm» ble også brukt som filmmusikk til filmen Drømmeslottet i 1986. For suksessen med dette albumet ble han kåret til Årets spellemann under Spellemannprisen 1987. 
I 1989 ga han ut bluesalbumet Love Will Make You Do Things You Know Is Wrong som bare ble gitt ut i 3000 eksemplarer, og som regnes som et samleobjekt. Etter denne utgivelsen var han tilbake med sin hese stemme og sine kjærlighetssanger utover 1990-årene. I 1990 ble han tildelt Gammleng-prisen i klassen pop.


== Samarbeid med Albrigtsen ==
Hoel har samarbeidet med Steinar Albrigtsen gjennom hele sin karriere, og i 1997 ga de to ut sitt første album sammen: Get Together. Høsten 2007 ga han ut albumet På grunn av dæ som var hans første studioalbum på sju år. Høsten 2009 ga Albrigtsen og Hoel ut albumet Two Rivers One Road, som var duoens andre felles utgivelse. 
I 2014 deltok Hoel i NRK-programserien The Hit, hvor kjente artister fremførte sangene til ukjente låtskrivere. Hoel kvalifiserte seg til finalerunden i programmet. Han var også en av deltakerne i NRK-serien Stjernekamp høsten 2014.


== Diskografi ==
Ubarbert (Polydor, 1982)
Nøkkeldilla Sørensen (Tøff Rekords, 1984) barnemusikal
Drømmeslottet (1986) filmalbum, med Sissel Kyrkjebø, Hans Inge Fagervik og Trygve Hoff
Varme ut av is (Polydor, 1987)
Det ingen andre får (Polydor, 1988)
Love Will Make You Do Things You Know Is Wrong (Decca, 1989) konsertalbum
Kjærlighetens teater (Polydor, 1991)
Leapin' Lizards (EMI, 1993)
Pictures In a Locket (1994)
Æ så mæ tilbake - Jørn Hoels beste (Universal Music, 1995) samlealbum
Soulsville (Warner, 1996)
Get Together (Warner, 1997) med Steinar Albrigtsen
En blå løk (Warner, 2000)
Jørn Hoels Heteste (Warner, 2006) samlealbum
På grunn av dæ (Playground 2007)
Two Rivers One Road (Fairplay Entertainment/Playground, 2009) med Steinar Albrigtsen
Sanga for hjertet (27. desember 2010)


=== Andre låter ===
«Hjerte av is» (1995) (på Lekekameratene – Kom ut og lek!, CD mot barnearbeid, utgitt av LO sammen med PolyGram)


== Referanser ==


== Eksterne lenker ==
(no) Offisielt nettsted 
(en) Jørn Hoel – kategori av bilder, video eller lyd på Commons 
(en) Jørn Hoel på Internet Movie Database 
(en) Jørn Hoel på Discogs 
(en) Jørn Hoel på MusicBrainz 
(en) Jørn Hoel på Songkick 
(en) Jørn Hoel på Last.fm 
(en) Jørn Hoel på Genius — sangtekster
Dorthe Skappel

Dorthe Skappel (født Anna Dorothea Riseng; 18. desember 1962) er en norsk programleder og tidligere modell. Hun er best kjent for å lede TV 2s underholdningsmagasin God kveld Norge og som programleder for den årlige TV-prisutdelingen, Gullruten. 
Utover høsten 2009 var hun med i konkurransen Camp Senkveld i programmet Senkveld med Thomas og Harald på TV 2.


== Liv og virke ==
Skappels familie viste stor interesse for kunst og underholdning, og hun var selv aktiv i teater som ung. Hun gikk deretter over til en karriere som modell.
Etter flere år som internasjonal modell, sendte hun inn en video av seg selv til flere fjernsynskanaler for å komme på fjernsyn. Hun fikk først jobb i TVNorge, før hun kom til TV 2 på midten av 1990-tallet.
Skappel har ledet lørdagsmagasinet God kveld, Norge! på TV 2 uavbrutt siden premieren høsten 1997. Hun har gjennom dette programmet fått mye oppmerksomhet på grunn av hendelser under intervjuer med kjendiser. Hun var også programleder for den TV-sendte prisutdelingen innen norsk fjernsyn, Gullruten, fra 1999 til 2012. 
I 2007 deltok hun i TV-programmet Isdans på TV 2, og kom på fjerdeplass. 4. mai 2007 ble Skappel utsatt for et uhell da hun falt med hodet og ansiktet i isen under en generalprøve. Hun ble sendt til sykehus kraftig forslått, men hadde ikke pådratt seg alvorlig skade. Programmet ble lagt ned etter én sesong.
Høsten 2018 var hun deltaker i Skal vi danse på TV2.
Hun er gift med ungdomskjæresten, Jon Skappel, og har to døtre (Maria og Marthe).Hun med i 6 sesong av Farmen kjendis.


== Bibliografi ==
Skappelstrikk , Cappelen Damm (2014)
Mer Skappelstrikk, Cappelen Damm (2015)
Klart du kan Skappelstrikk , Cappelen Damm (2016)
SKAPPEL - med kjærlighet for strikk, Cappelen Damm (2018)


== Referanser ==


== Eksterne lenker ==
(en) Dorthe Skappel på Internet Movie Database 
(no) Dagbladet Magasinet: Og TV 2 skapte kvinnen – portrettintervju 2007
(no) Presentasjon på Cappelen Damms nettsider
Jessica Simpson

Jessica Ann Simpson (født 10. juli 1980 i Abilene i Texas) er en amerikansk popsanger og skuespiller. 
Simpson har syv Billboard Top 40 hits, og har fått tre gullplater og to multi-platinaplater . Hennes største hit var debutsingelen I Wanna Love You Forever fra debutalbumet Sweet Kisses (1999). Den nådde opp på tredjeplass på singellisten i USA og Norge. 
Simpson er storesøsteren til sangeren Ashlee Simpson, og var tidligere gift med Nick Lachey kjent fra popgruppen 98 Degrees. Sammen deltok de i på MTVs reality-TV-serie Newlyweds. Hun lanserte i 2007 sin egen kolleksjon;  «Jessica Simpson Collection», som i 2010 solgte for 4,5 milliarder kroner. Kolleksjonen innbefatter klesplagg, sko, vesker, smykker, jeans og parfyme. Hun er kreativ leder av selskapet sammen med sin mor, og har vært med i utviklingen av produktene siden starten.I 2008 gikk Simpson inn på countrymarkedet med musikkalbumet Do You Know.


== Filmografi ==
The Dukes of Hazzard (2005)
Employee of the Month (2006)
Blonde Ambition (2007)
The Love Guru (2008)
Private Valentine: Blonde & Dangerous (2008)


== Diskografi ==
Sweet Kisses (1999)
Irresistible (2001)
This Is the Remix (2002, kun USA)
In This Skin (2003, 2004)
Rejoyce: The Christmas Album (2004)
A Public Affair (2006)
Do You Know (2008)


== Referanser ==


== Eksterne lenker ==
(en) Offisielt nettsted 
(en) Jessica Simpson – kategori av bilder, video eller lyd på Commons 
(en) Jessica Simpson – galleri av bilder, video eller lyd på Commons 
(en) Jessica Simpson på Internet Movie Database 
(no) Jessica Simpson hos Filmfront 
(sv) Jessica Simpson i Svensk Filmdatabas 
(da) Jessica Simpson på Filmdatabasen 
(da) Jessica Simpson på Scope 
(fr) Jessica Simpson på Allociné 
(en) Jessica Simpson på AllMovie 
(en) Jessica Simpson hos Rotten Tomatoes 
(en) Jessica Simpson hos TV Guide 
(en) Jessica Simpson hos The Movie Database 
(en) Jessica Simpson på Apple Music 
(en) Jessica Simpson på Boomplay 
(en) Jessica Simpson på Discogs 
(en) Jessica Simpson på MusicBrainz 
(en) Jessica Simpson på SoundCloud 
(en) Jessica Simpson på Spotify 
(en) Jessica Simpson på Songkick 
(en) Jessica Simpson på Last.fm 
(en) Jessica Simpson på Genius — sangtekster 
(en) Jessica Simpson på AllMusic 
Jessica Simpson på Twitter 
(en) Jessica Simpson på Facebook 
(en) Jessica Simpson på Instagram 
(en) Jessica Simpson på YouTube 
(en) Jessica Simpson på YouTube 
Jessica Simpson på Myspace 
Jessica Simpson på Myspace
Frédéric Bastiat

Claude Frédéric Bastiat (født 30. juni 1801 i Bayonne i Frankrike, død 24. desember 1850 i Roma) var en fransk liberal økonom, essayist og politiker.


== Liv og virke ==


=== Bakgrunn ===
Frédéric Bastiat far, Pierre Bastiat, var en fremstående forretningsmann i Bayonne. Moren døde i 1808 da Frédéric var fem år gammel. Snart etter flyttet faren inn i landet til Mugron, og Frédéric fulgte kort tid etter. Bastiat-godset i Mugron var blitt ervervet under den franske revolusjon og hadde tidligere tilhørt markgreven av Poyanne. Pierre Bastiat døde i 1810, og dermed var Frédéric helt foreldreløs.
Han arbeidet i onkelens forretning fra 1818 til 1825, da han overtok farens gårdsbruk.


=== Økonom ===
På denne tiden fikk han så anledning til å studere verkene av blant annet Adam Smith og Jean-Baptiste Say.
Han mente at statens eneste legitime oppgave skulle være å forsvare det enkelte menneskets liv, frihet og eiendom, og synliggjorde faren for at staten som institusjon kunne bli enkeltmenneskets verste overgriper og fiende.
Han mente at enhver statlig regulering var negativ, og i den lange artikkelen «Hva man ser – og hva man ikke ser» viser han eksempler på at reguleringer med et godt motiv (hva man ser) får negative motreaksjoner som mere enn oppveier de gode fortsetter med reguleringen (hva man ikke ser) .
Ut fra den samme filosofien var han også en sterk forkjemper av frihandel. Også på Bastiats tid var det krefter i de enkelte land som kjempet for handelsrestriksjoner for å beskytte de innenlandske produsenter. Et godt eksempel på Bastiats enkle uttrykksmåte finner man i essaysamlingen Sophismes économiques (1845) (på engelsk kjent som Candlemakers' petition). Dette satiriske skriftet fremstår som en klage fra franske produsenter av oljelamper og stearinlys til staten om det de oppfatter som «uhørt billig konkurranse». De ber om at staten må innføre en lov som forbyr alle vinduer og åpninger i hus som slipper inn lys. Konkurrenten var nemlig solen.
Slik demonstrerte Bastiat det absurde i handelsrestriksjoner.
Bastiat forfattet også skriftet «Loven», opprinnelig utgitt som pamflett i 1850, samme året som han døde.
Bastiats teorier fikk en unik anledning til å vise sin styrke i erfaringene fra forbudstiden.


== Referanser ==


== Eksterne lenker ==
(en) Frédéric Bastiat – kategori av bilder, video eller lyd på Commons 
(en) Frédéric Bastiat – galleri av bilder, video eller lyd på Commons
Karin Enke

Karin Enke (født 20. juni 1961 i Dresden, Sachsen) er en tysk tidligere skøyteløper. Hun representerte DDR og var verdens fremste løper i 1980-årene. Hun vant tre olympiske gullmedaljer på tre forskjellige distanser, og i tillegg fire sølvmedaljer og en bronsemedalje.  


== Karriere ==
Enke debuterte internasjonalt med en beskjeden 17.-plass i allround-VM 1980. Allerede fire uker senere ble hun sprintverdensmester, og to uker etter det vant hun 500-meteren under OL i Lake Placid. I de følgende årene dominerte hun hurtigløp for kvinner, sammen med sprinteren Christa Rothenburger og langdistansespesialistene Andrea Schöne (Ehrig) og Gabi Zange (Schönbrunn). Det spesielle med Enke var at hun behersket samtlige distanser fra 500 til 5000 meter, noe som gav henne hele 11 VM-titler sammenlagt (seks i sprint og fem allround).


== Meritter ==
OL – 3 gull, 4 sølv og 1 bronse
VM allround – 5 gull og 2 sølv
VM sprint – 6 gull og 2 sølv
EM allround – 3 sølv


== Personlige rekorder ==


== Se også ==
Liste over mestvinnende vinterolympiere


== Referanser ==


== Eksterne lenker ==
(de) Karin Enke – Munzinger Sportsarchiv 
(en) Karin Enke – Olympics.com 
(en) Karin Enke – Olympic.org 
(en) Karin Enke – Olympedia 
(en) Karin Enke – Sports-Reference (OL-resultater – arkivert) 
(en) Karin Enke – databaseOlympics.com (arkivert) 
(en) Karin Enke – Speedskatingbase.eu 
(en) Karin Enke – SpeedSkatingNews.info 
(en) Karin Enke – SpeedSkatingStats.com 
(no) Karin Enke i Store norske leksikon
Madonas fylke

Madonas fylke var en forvaltningsenhet øst i Latvia, omtrent 165 km fra hovedstaden Riga.  Det ble avskaffet i 2009. Det var det nest største fylket i landet. Administrativt sentrum var Madona.